Rheuma  Dr Jakob, isch zom Doktor nieb'r,  s'Rheima plògd en à mòl wieder  ond fràgt dr Arzt, den guàtà Mà,  was er dr'gegà machà kà.  Dr Doktor moint, dò hilft ehm nur,  à gezielte Rheumakur  ond i kà ehne nò vorschbrechà,  weg send älle dià Gebrechà.  Dr Jakob moint, des wär schau recht,  doch boide Seità, des wär schlecht,  oi Seità guat, des däd schau langà,  dò kennt i schau was mit à'fangà,  denn bei mair'à Landwirtschaft,  wär ohne Rheima, gar nex g'schaft.  Oi Seità Rheima, wär schau guàt,  damit i woiß, ob's morgà regnà duàt.